**KRITERIJ OCENJEVANJA PRI ROD**

Učenec dobi v enem šolskem letu dve oceni.

Pri izbirnem predmetu se ocenjuje tudi projektno delo v obliki delovne naloge. Ta lahko zajema izdelavo modela in predstavitev, terensko delo, izdelava herbarija. Ocenjuje se tudi predstavitev v obliki plakata ali v PowerPointu.

*Pri ocenjevanju projektne naloge se upoštevajo naslednji kriteriji:*

**Ocena odlično (5)**

* Samostojno iskanje virov in informacij (različna literatura - knjige, znanstvene revije, medmrežje), ki jih pri predstavitvi naloge pravilno navede.
* Kvalitetno in naravoslovno pravilno izdelana naloga, ki vsebuje vse elemente projektne naloge (model, predstavitev, učni list za sošolce).
* Samostojna, atraktivna in suverena predstavitev brez pomoči zapiskov ali drugih pripomočkov.

**Ocena prav dobro (4)**

* Samostojno iskanje virov in informacij (različna literatura - knjige, znanstvene revije, medmrežje), ki jih pri predstavitvi naloge pravilno navede.
* Kvalitetno izdelana naloga, ki vsebuje vse elemente projektne naloge (model, predstavitev, učni list za sošolce).
* Samostojna in suverena predstavitev ob majhni pomoči zapiskov (učenec do trikrat pogleda v zapiske ali druge pripomočke).

**Ocena dobro (3)**

* Samostojno iskanje virov in informacij (uporaba le enega knjižnega gradiva in medmrežja), ki jih pri predstavitvi naloge pravilno navede.
* Pomanjkljivo izdelana naloga (predstavitev in učni list za sošolce, manjka model).
* Razumevajoča interpretacija ob pomoči zapiskov.

**Ocena zadostno (2)**

* Uporaba podatkov samo iz medmrežja, pomoč učitelja pri iskanju ostalih virov.
* Naloga ne vsebuje vseh elementov projektne naloge, je nepopolna (manjka model, manjka učni list za sošolce).
* Pomanjkljivo izdelana naloga z napačnimi podatki.
* Nekvalitetna predstavitev naloge (učenec bere, se izgublja v lastnih zapiskih).

*Pri ocenjevanju referata/seminarske naloge se upoštevajo naslednji kriteriji:*

**Ocena odlično (5)**

* Samostojno iskanje virov in informacij (različna literatura - knjige, časopisi, internet, revije...).
* Kvalitetno izdelana naloga, ki vsebuje vse elemente seminarske naloge (uvod, jedro, zaključek).
* Uporaba različnih tehnik pri predstavitvi seminarske naloge.
* Izdelava miselnega vzorca ali učnih listkov ali zapis na tablo,...
* Razumevajoča in zanimiva interpretacija.

**Ocena prav dobro (4)**

* Samostojno iskanje virov in informacij (različna literatura - knjige, časopisi, internet,...).
* Kvalitetno izdelana naloga, ki vsebuje vse elemente seminarske naloge (uvod, jedro, zaključek).
* Izdelava miselnega vzorca ali učnih listkov ali zapis na tablo,...
* Razumevajoča in zanimiva interpretacija.

**Ocena dobro (3)**

* Samostojno iskanje virov in informacij (različna literatura - knjige, časopisi, internet,...).
* Kvalitetno izdelana naloga, ki vsebuje vse elemente seminarske naloge (uvod, jedro, zaključek).
* Predstavitev naloge z branjem.
* Razumevajoča interpretacija.

**Ocena zadostno (2)**

* Pomoč učitelja pri iskanju virov.
* Naloga ne vsebuje vseh elementov seminarske naloge.
* Ne izdela zapisa na tablo ali miselnega vzorca.
* Površna predstavitev naloge.

*Ocenjevanje izdelkov:*

**Plakat**

Plakat naj bo pregleden in naj vsebuje: naslov, ustrezen slikovni material, nekaj bistvenega besedila in vire. Velikost plakata naj bo približno A1 format. Učenec prinese svoj izdelek v šolo, na dan predstavitve. Po predstavitvi plakata, ki traja 5-10 min, pridobi dve zastavljeni vprašanji na predstavljeno temo in nato oceno. Kriteriji za ocenjevanje plakata so priloženi.

**Predstavitev** Power Point

Učenec pripravi predstavitev v računalniškem programu Power Point. Predstavitev mora vsebovati najmanj 10 prosojnic. Vsebina je rezultat učenčevega dela in vsebuje primerno besedilo in slikovni material. Na prvi prosojnici naj bo naveden poudarjen: naslov, avtor, datum izdelave in razred avtorja. Na zadnji prosojnici predstavitve naj bodo pravilno navedeni uporabljeni viri (obvezno vsaj trije: učbenik, priročnik, knjige…). Učenec glasno in jasno predstavi vsebino. Po predstavitvi, ki traja do 5 minut dobi učenec še dve vprašanji.

**Herbarij**

Učenci izdelajo herbarij po navodilih. Oddajo ga do datuma, ki ga navede učitelj.

NAVODILA ZA IZDELAVO:

1. **NABIRANJE RASTLIN**

1. Predlagam, da si izbereš pridobil/a večjo pestrost dinamičen teren s čim večjo višinsko razliko. S tem boš rastlin. (Potrudi se izbrati samo en predel Slovenije iz katerega boš nabiral primere).

2. Naberi 15 različnih rastlin (in ne več kot 30). Potrudi se, da ne nabiraš rastlin, ki jih **ne** misliš uporabiti. Izogibaj se nabiranju *redkih in ogroženih* vrst. Podatke o zavarovanih vrstah so zbrani v »Rdečem seznamu«. V herbariju naj tudi ne bo gojenih vrst (*vrtnih in parkovnih*).

3. Primeren čas za nabiranje je od konca aprila oziroma, ko zacvetijo poleg že splošno znanih spomladanskih vrst še druge rastline. Rastline naj bodo v razcvetu, zelišča ali polgrmičke nabiramo cele (korenina – očisti, steblo, list, cvet), pri grmih in drevesih pa natrgamo le poganjke s cvetovi. Lahko nabereš tudi praprotnice, vendar pri tem bodi pozoren, da vsebujejo trose. Pri nabiranju si lahko pomagaš tudi z lopatko ali motiko.

4. Nabrane rastline (lahko tudi več primerov iste vrste), lahko vložiš med pole časopisnega papirja (ali pa v kartonasto škatlo).

5. Med nabiranjem imej s sabo knjižico v katero si beležiš značilnosti rastline, rastišča, datum... Omenjene podatke boš potreboval/a za izdelavo etikete. Priporočam, da imaš pri sebi tudi slikovni določevalni ključ s katerim boš lahko že na terenu določil/a rastlino.

2**. DOLOČANJE VRSTE IN DRUŽINE**

Rastline določi s slikovnimi določevalnimi ključi. Preveriš jih lahko tudi na internetu. Pomagaš si lahko tudi z literaturo iz knjižnice (npr. Kaj neki tu cveti, Mala Flora Slovenije...) ali iz spleta (Zaplana.net). Pri svojem raziskovanju lahko uporabiš tudi lupo...

3. **IZDELAVA HERBARIJA**

1. Prešanje: rastline posuši med polami časopisnega papirja, ki ga obtežiš s težkimi knjigami (cca 10 kg). Bodi pozoren/a, da boš redno menjaval/a časopisni papir. S tem se boš izognil/a nastanku plesni na rastlini in lepši ohranjenosti rastline.

2. Ko rastline vlagaš, pazi, da so čim lepše položene in niso zmečkane. Občutljive dele (npr. velike cvetove) lahko obložiš z listi toaletnega papirja, da se lepše posušijo in se ne prilepijo na sušilni papir. Rastline se večinoma posušijo v enem tednu.

3. Rastlina naj bo cela. Če je prevelika, jo razreži ali prelomi. Pritrdi jo na polo tršega papirja, ki naj ne bo večja od A3. Najprimernejši način je s papirnatimi trakovi, ki jih na koncu namažeš z lepilom, ne smeš pa lepiti s selotejpom.

4. Rastline v herbarij razvrsti po abecedi družin, pri čemer naj bodo rastline znotraj družin tudi razporejene po abecedi. Naredi si večjo zalogo rastlin, v herbarij pa le tiste, za katere si prepričan/a, da so pravilno določene.

5. Vsak list mora imeti etiketo na kateri je zapisano latinsko (ležeče) in slovensko ime vrste in družine, kraj rastišča, opis rastišča, datum nabiranja in ime ter priimek nabiralca (lahko jo oblikuješ po svoje). Vsaka herbarijska pola naj bo tudi podpisana. 6. Priloži seznam rastlin v herbariju.

7. Izdelaj naslovnico, lahko tudi platnice herbarija.

8. Rastline v herbariju morajo biti iz tekočega leta. Ni dovoljeno, da vlagaš rastline, ki so od tega starejše oziroma nabrane npr. prejšnjega leta.

Herbarij se ocenjuje po priloženem kriteriju. Ocena herbarija je sestavljena iz treh postavk navodil izdelave. Vsaka postavka je ovrednotena z 5 točkami. Če karkoli manjka je 3 točke in če ni ustrezno je 1 točka;

1. Herbarij vsebuje travniške rastline.
2. Herbarij vsebuje najmanj 10 rastlin s korenino.
3. Rastline so suhe in lepo sprešane.
4. Naslovna stran je urejena po dogovoru.
5. Strani s rastlinami so urejene po dogovoru.

|  |  |
| --- | --- |
| TOČKE | OCENA |
| 25 - 22 | 5 |
| 21 - 18 | 4 |
| 17 - 14 | 3 |
| 13 - 10 | 2 |
| Pod 10 | 1 |

1. Dodatno:

**NAVAJANJE LITERATURE:**

Pravilo:

PRIIMEK, Ime avtorja. Naslov. Ljubljana: Založba. Letnica. Str.

[http://sl.wikipedia.org/wiki/France­\_Bevk](http://sl.wikipedia.org/wiki/France_Bevk)

Primer:

ROŽANC, Marjan. Ljubezen. Ljubljana: DZS. 2004.

**V primeru, ko je izdelek nepravočasno prinesen, se šteje 15% točk na vsako uro zamude.**